Tulime eile õhtul  kevadtuurilt. Näed, pööra kasvõi paariks päevaks kodule selg ja aed toimetab kuidagi väga omatahtsi. Läksime peaaegu talvel, naasime kevadel:) Kased ja pihlakad puha lehes ja õitsejaid oli ka üksjagu juurde tekkinud. Tänane hommik oli väga külm, maa täitsa valge.  Tulin siis arvuti juurde, et korrastan oma muljeid ja panen kirja, kus käisime, mida nägime ja kelle mitmest puukoolist kokku ikkagi kokku tarisime.  Aga siis saabus suur üllatus.  Ja mis see on?!?!?!  Mu kullakallid ameeriklased on lõpuks kohal. Hunnik muid pakke pealeselle. Oh, ma kohe ei teadnudki, mis selle  suure rõõmuga peale hakata. Võtsin kõigepealt mehele kõne ja siis oli tunne, et nüüd peaks kuskilt palderjani kah välja otsima:DDD  Naljakas lugu selle pakiga. Kuidas ma pabistasin, et seisab kaua. Et Taimetoodangu inspektsiooni luba ja siis see lahtitollimine ja kõik muu. Lugesin kõiksugu eeskirju ja need olid ikka nii jubedad, et ei osanudki neist midagi arvata.  26.04 postitatud pakk aga pisteti täna lihtsalt uksest sisse. Ja mitte mingeid märke, et teda oleks kuskil avatud, lisapitsereid ega  mingeid kirjeid kuskil kah polnud.  ´  Juhhhuuuuu!. Nüüd küll neile tere tulemast ja pikka iga!       Seest nägi pakend veidi teisiti välja kui euroopast tulnud tavaliselt on. Muidugi, iga juur eraldi väikeses kilekotikeses. Aga ümber selline majapidamispaberi moodi paber ja taimekihtide vahel veel ajalehed, et need niiskust imaksid.